Public procurement notice: Contract Notice
Published: 2024-02-06
Region: EL303
Contract type: Services
Procedure: Open procedure
CPV classification: 72000000
Estimated value: 1600000 EUR
Submission deadline: 2024-02-12
Award criteria: quality

Technical requirements: Αντικείμενο της σύμβασης είναι η ανάθεση παροχής υπηρεσιών σε έναν έμπειρο Τεχνικό Σύμβουλο ο οποίος θα διαθέτει την απαιτούμενη τεχνογνωσία, προκειμένου να υποστηρίξει την ΕΥΔΑΠ στην παρακολούθηση της υλοποίησης του νέου Πληροφοριακού Συστήματος Διαχείρισης Επιχειρησιακών Πόρων (ERP). Ο εξειδικευμένος Τεχνικός Σύμβουλος θα αναλάβει την παρακολούθηση της πορείας του έργου, τη διασφάλιση της ποιότητας των παραδοτέων και τον έλεγχο συμμόρφωσης του νέου συστήματος ERP με τις τεχνικές και λειτουργικές απαιτήσεις της ΕΥΔΑΠ.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι παροχή υπηρεσιών Συμβούλων. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, ο αναθέτων φορέας μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο οικείο επαγγελματικό μητρώο εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς θα πρέπει να διαθέτουν: α) μέσο γενικό ετήσιο κύκλο εργασιών για τις τρεις (3) τελευταίες κλεισμένες διαχειριστικές χρήσεις τουλάχιστον ίσο με το 200% του προϋπολογισμού του υπό ανάθεση Έργου συμπεριλαμβανομένου του δικαιώματος προαίρεσης χωρίς ΦΠΑ. (≥3.200.000,00€). Σε περίπτωση που ο υποψήφιος οικονομικός φορέας δραστηριοποιείται για χρονικό διάστημα μικρότερο των τριών (3) διαχειριστικών χρήσεων, τότε ο μέσος γενικός ετήσιος κύκλος εργασιών για όσες διαχειριστικές χρήσεις δραστηριοποιείται, θα πρέπει να είναι τουλάχιστον ίσος με το 200% του προϋπολογισμού του υπό ανάθεση Έργου συμπεριλαμβανομένου του δικαιώματος προαίρεσης χωρίς ΦΠΑ. β) πιστοληπτική ικανότητα ύψους τουλάχιστον ίσου με το ήμισυ της συνολικής εκτιμώμενης αξίας της σύμβασης, συμπεριλαμβανομένου του δικαιώματος προαίρεσης χωρίς ΦΠΑ. (≥800.000,00€). Επί ενώσεων/κοινοπραξιών η συγκεκριμένη ελάχιστη προϋπόθεση μπορεί να καλύπτεται από ένα μέλος τους ή από όλα τα μέλη τους αθροιστικά.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς θα πρέπει να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με την υπό ανάθεση σύμβαση. Συγκεκριμένα, απαιτείται κατά τα τελευταία επτά (7) έτη από την ημερομηνία διενέργειας του παρόντος διαγωνισμού να έχουν ολοκληρώσει επιτυχώς μέχρι την καταληκτική ημερομηνία υποβολής προσφορών: Α) Δύο (2) τουλάχιστον συναφείς συμβάσεις, το αντικείμενο των οποίων να περιλαμβάνει την παροχή υπηρεσιών καταγραφής απαιτήσεων ή/και σχεδιασμού ή/και αξιολόγησης ή/και υλοποίησης συστημάτων ERP. Οι ανωτέρω συμβάσεις θα πρέπει να αφορούν υλοποιήσεις συστημάτων στην ίδια πλατφόρμα διαχείρισης επιχειρησιακών πόρων με αυτή του Κυρίως Έργου, στην Ελλάδα ή και σε χώρα της Ευρωπαϊκής Ένωσης. Β) Μία (1) σύμβαση, με αντικείμενο την παροχή συμβουλευτικών υπηρεσιών σε Φορέα Δημοσίου ή Ιδιωτικού Τομέα, που περιλαμβάνει την υποστήριξη διοίκησης της υλοποίησης (PMO – Δομή Διαχείρισης Έργων) έργων ψηφιακού μετασχηματισμού σε επιχείρηση ή οργανισμό με περισσότερους από 500 εργαζόμενους, στην Ελλάδα ή και σε χώρα της Ευρωπαϊκής Ένωσης. Οι ανωτέρω συμβάσεις αθροιστικά πρέπει να έχουν συμβατικό τίμημα, χωρίς ΦΠΑ, κατ’ ελάχιστον ίσο με το 60% του προϋπολογισμού (ήτοι 720.000,00€) της παρούσας μη συμπεριλαμβανομένης της προαίρεσης, χωρίς ΦΠΑ. Σε περίπτωση που κάποια από τα ανωτέρω έργα έχουν υλοποιηθεί από τον υποψήφιο ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του. 2.2.6.1. Ομάδα έργου Οι οικονομικοί φορείς που συμμετέχουν στη διαγωνιστική διαδικασία απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από: Α) Έναν (1) Υπεύθυνο Έργου που να είναι κάτοχος πανεπιστημιακού διπλώματος. Επίσης, να διαθέτει τουλάχιστον 10ετή επαγγελματική εμπειρία στην παροχή συμβουλευτικών υπηρεσιών εκ των οποίων 8ετή ειδική εμπειρία σε Διοίκηση Έργων Πληροφορικής σε θέσεις υπευθύνου ή συντονιστή Έργου. Β) Ένα (1) Στέλεχος Υποστήριξης της Λειτουργίας της Δομής Διαχείρισης Έργων (Project Office), το οποίο να διαθέτει Πανεπιστημιακό Τίτλο Σπουδών και τουλάχιστον 3ετή επαγγελματική εμπειρία σε παρακολούθηση Έργων Πληροφορικής. Εξειδικευμένοι επιχειρησιακοί εμπειρογνώμονες Όλοι οι Εξειδικευμένοι επιχειρησιακοί Εμπειρογνώμονες θα πρέπει να διαθέτουν πτυχίο ανώτατης εκπαίδευσης από αναγνωρισμένο ΑΕΙ του εσωτερικού ή του εξωτερικού στο γνωστικό αντικείμενο που έχει άμεση συνάφεια με τον τύπο των παρεχόμενων υπηρεσιών, σύμφωνα με τα παρακάτω: Γ) Δύο (2) Έμπειρα Στελέχη τα οποία να διαθέτουν τουλάχιστον 8ετή επαγγελματική εμπειρία σε εφαρμογή λύσεων στην ίδια πλατφόρμα διαχείρισης επιχειρησιακών πόρων με αυτή του Κυρίως Έργου. Δ) Ένα (1) Στέλεχος που να διαθέτει τουλάχιστον 5ετή επαγγελματική εμπειρία σε ανάπτυξη και αξιολόγηση λογισμικού καθώς και σε παραμετροποίηση / υποστήριξη πληροφοριακών συστημάτων Οικονομικής Διαχείρισης. στην ίδια πλατφόρμα διαχείρισης επιχειρησιακών πόρων με αυτή του Κυρίως Έργου Ε) Ένα (1) Στέλεχος που να διαθέτει τουλάχιστον 5ετή επαγγελματική εμπειρία σε ανάπτυξη και αξιολόγηση λογισμικού καθώς και σε παραμετροποίηση / υποστήριξη πληροφοριακών συστημάτων Εφοδιαστικής Αλυσίδας, στην ίδια πλατφόρμα διαχείρισης επιχειρησιακών πόρων με αυτή του Κυρίως Έργου ΣΤ) Ένα (1) Στέλεχος που να διαθέτει τουλάχιστον 5ετή επαγγελματική εμπειρία σε θέματα Λογιστικής, Χρηματοοικονομικής Ανάλυσης, Κατάρτισης/Διαχείρισης Προϋπολογισμού και σε έργα που άπτονται της Οικονομικής Διεύθυνσης Ζ) Ένα (1) μηχανικό λογισμικού που να διαθέτει τουλάχιστον 5ετή επαγγελματική εμπειρία σε θέματα ανάπτυξης εφαρμογών στην ίδια πλατφόρμα διαχείρισης επιχειρησιακών πόρων με αυτή του Κυρίως Έργου.
Η) Έναν (1) Ειδικό Ασφαλείας Πληροφοριακών Συστημάτων o οποίος να διαθέτει τουλάχιστον 5ετή επαγγελματική εμπειρία σε θέματα σχεδιασμού και διαχείρισης Ασφάλειας Πληροφοριακών Συστημάτων, με τουλάχιστον δύο (2) από τις παρακάτω εν ισχύ Πιστοποιήσεις: o Certified Information Privacy Manager CIPM o Certified Information Privacy Technologist CIPT o Certified Information Security Manager CISM o Certified Information Systems Security Professional CISSP o Certified Information Systems Auditor CISA Επιπλέον, δεδομένου του σύνθετου τεχνολογικού περιβάλλοντος ανάπτυξης του έργου, είναι αναγκαία η συγκρότηση της Ομάδας Έργου με στελέχη που θα φέρουν κατάλληλες πιστοποιήσεις ώστε να είναι σε θέση να αξιολογήσουν θέματα που αφορούν στην υλοποίηση του Κυρίως Έργου. Για το σκοπό αυτό απαιτούνται συγκεκριμένες πιστοποιήσεις για τα τμήματα (modules) της πλατφόρμας υλοποίησης του Κυρίως Έργου. Σημειώνεται ότι οι πιστοποιήσεις αθροίζονται ανά module, ανεξαρτήτως των προσώπων που τις κατέχουν, ενώ μέλη της Ομάδας Έργου είναι δυνατό να κατέχουν περισσότερες από μία πιστοποιήσεις στο ίδιο ή διαφορετικό module. Για τις πιστοποιήσεις ισχύουν οι ακόλουθες ελάχιστες απαιτήσεις: Module Ελάχιστο πλήθος πιστοποιήσεων της Ομάδας Έργου Λογιστική / Οικονομική Διαχείριση 2 Κατάρτιση Προϋπολογισμού 1 Προμήθειες – Εφοδιαστική Αλυσίδα 2 Ανάπτυξη Προγραμμάτων 1 ΣΥΝΟΛΟ 6 Το ελάχιστο συνολικό πλήθος των στελεχών που υποδεικνύονται για την Ομάδα έργου πρέπει να είναι εννέα (9) άτομα. Κάθε στέλεχος θα συμμετέχει στην ομάδα έργου με έναν και μόνο διακριτό ρόλο. Σε περίπτωση ένωσης οικονομικών φορέων, τα ως άνω κριτήρια μπορούν να καλύπτονται αθροιστικά από τα μέλη της ένωσης και όχι από κάθε μέλος χωριστά.

Eligibility requirements: other